પદ્મારાણીએ ‘બા રિટાયર્ડ થાય છે’ નાટકમાં કરેલા અભિનય પછી તેઓ ગુજરાતી નાટક તખ્તાના ‘બા’ બની ગયા હતા. તેઓ ઉલ્લેખ કરતા પદ્મારાણી સાથે ૧૨ વર્ષ પહેલા ‘માવતર’ ફિલ્મમાં કામ કરનાર કલાકાર નિહારિકા ભટ્ટે જણાવ્યું હતું કે, પદ્મારાણી શિસ્તમાં ખૂબ માનતા હતા. વડોદરામાં અકોટા નગર ગ્ાૃહમાં નાટક કરવા આવ્યા હતા ત્યારે ચોમાસાની ઋતુમાં સ્ટેજ પર પાણી પડતું જોયું હતું જેથી તેઓએ અધિકારીઓને ખખડાવી નાખ્યા હતા. ગત વર્ષે ‘મારી તો અરજી તારી મરજી’ નાટક લઈને વડોદરા આવેલા પદ્મા રાણી સાથે વડોદરાના કલાકાર સુતેશ પટેલે અભિનય કર્યો હતો. સુતેશ પટેલે ‘બા’ના સ્મરણોને યાદ કરતા કહ્યું હતું કે, તેમના જેવા ઉમદા કલાકારની નાટ્યજગતને ખોટ પડી છે. પદ્મારાણીના વડોદરા ખાતેના નિવાસ દરમિયાન પડોશમાં રહેતા નિવ્ાૃત્ત પ્રાધ્યાપક મધુસૂદન ગાંધીએ જણાવ્યું હતું કે, પદ્મારાણી તેમની માતા તેમના બે બહેન અને ભાઈ સાથે રહેતા હતા અને વડોદરાની રંગભૂમિ ઉપર ઓજસ પાથર્યા હતા.